ᱠᱮᱥᱚᱵᱽ ᱢᱚᱦᱚᱱᱛᱚ

ᱠᱮᱥᱚᱵᱽ ᱢᱚᱦᱚᱱᱛᱚ ᱫᱚ ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱱᱚᱜᱟᱶ ᱦᱚᱱᱚᱛ ᱠᱩᱣᱟᱨᱤᱛᱚᱞ, ᱠᱚᱞᱤᱭᱟᱵᱚᱨ ᱨᱮ  ᱖ ᱢᱮ ᱑᱙᱕᱙ ᱨᱮᱭᱮ ᱡᱟᱱᱟᱢ ᱞᱮᱱᱟ ᱾ ᱠᱮᱥᱚᱵᱽ ᱢᱚᱦᱚᱱᱛᱚ ᱫᱚ ᱒᱐᱐᱖ ᱥᱮᱨᱢᱟ ᱨᱮ ᱟᱥᱟᱢ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱟᱣ ᱨᱮ ᱯᱟᱹᱦᱤᱞ ᱫᱷᱟᱣᱮ ᱡᱤᱛᱠᱟᱹᱨ ᱞᱮᱱᱟ ᱾ ᱤᱱᱟᱹ ᱛᱟᱭᱚᱢ ᱫᱚ ᱟᱨᱦᱚᱸ ᱒᱐᱑᱑, ᱒᱐᱑᱖ ᱟᱨ ᱒᱐᱒᱑ ᱨᱮ ᱟᱥᱟᱢ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱟᱣ ᱨᱮᱭᱮ ᱡᱤᱛᱠᱟᱹᱨ ᱞᱮᱱᱟ ᱾ ᱩᱱᱤ ᱫᱚ ᱟᱥᱟᱢ ᱜᱚᱱᱚ ᱯᱚᱨᱤᱥᱚᱫᱽ ᱫᱚᱞ ᱨᱮᱱ ᱢᱤᱫ ᱨᱟᱡᱽᱟᱹᱨᱤᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱑᱙᱙᱖ ᱠᱷᱚᱱ ᱑᱙᱙᱘ ᱦᱟᱹᱵᱤᱡ ᱠᱚᱞᱤᱭᱟᱵᱚᱨ ᱞᱚᱠ ᱥᱚᱵᱷᱟ ᱥᱚᱢᱚᱥᱴᱤ ᱠᱷᱚᱱ ᱛᱚᱨᱩᱱ ᱜᱚᱜᱚᱭ ᱦᱟᱨᱟᱣ ᱠᱟᱛᱮ  ᱞᱚᱠ ᱥᱚᱵᱷᱟ ᱨᱮᱱ ᱨᱟᱹᱥᱤᱭᱟᱹ ᱥᱮ ᱥᱟᱝᱥᱚᱫᱽ ᱞᱮᱠᱟᱛᱮᱭ ᱛᱟᱦᱮᱸ ᱠᱟᱱᱟ ᱾ᱩᱱᱤ ᱫᱚ ᱟᱨᱦᱚᱸ ᱠᱚᱞᱤᱭᱟᱵᱚᱨ ᱵᱤᱫᱷᱟᱱ ᱥᱚᱵᱷᱟ ᱥᱚᱢᱚᱥᱴᱤ ᱠᱷᱚᱱ ᱒᱐᱐᱖ ᱠᱷᱚᱱ ᱟᱥᱟᱢ ᱨᱮᱱ ᱵᱤᱫᱷᱟᱭᱚᱠ ᱞᱮᱠᱟᱛᱮ ᱵᱟᱪᱷᱟᱣ ᱩᱪᱩ ᱟᱠᱟᱱᱟ ᱾ ᱩᱱᱤ ᱫᱚ ᱒᱐᱒᱑ ᱠᱷᱚᱱ ᱦᱤᱢᱚᱱᱛᱚ ᱵᱤᱥᱥᱚᱥᱚᱨᱢᱟ ᱣᱟᱜ ᱢᱚᱱᱛᱨᱤ ᱢᱚᱱᱰᱚᱞ ᱟᱥᱟᱢ ᱥᱚᱨᱠᱟᱨ ᱨᱮᱱ ᱦᱚᱲᱢᱚ ᱥᱟᱶᱟᱨ ᱟᱨ ᱜᱷᱟᱨᱚᱸᱡᱽ ᱵᱷᱟᱹᱞᱟᱹᱭ ᱟᱨ ᱥᱟᱬᱮᱥ ᱟᱨ ᱴᱮᱠᱱᱚᱞᱚᱜᱤ, ᱵᱟᱯᱟᱰᱟᱭ ᱟᱨ ᱴᱮᱠᱱᱚᱞᱚᱜᱤ ᱢᱚᱱᱛᱨᱤ ᱞᱮᱠᱟᱛᱮ ᱟᱨ ᱒᱐᱑᱖ ᱠᱷᱚᱱ ᱒᱐᱒᱑ ᱥᱚᱨᱵᱟᱱᱚᱱᱫᱚ ᱥᱚᱱᱚᱣᱟᱞ ᱢᱚᱱᱛᱨᱤ ᱢᱚᱱᱰᱚᱞ  ᱟᱥᱟᱢ ᱥᱚᱨᱠᱟᱨ ᱨᱮᱱ ᱫᱟᱜ ᱥᱚᱢᱯᱚᱫᱽ ᱟᱨ ᱥᱟᱬᱮᱥ ᱟᱨ ᱴᱮᱠᱱᱚᱞᱚᱜᱤ, ᱵᱟᱯᱟᱰᱟᱭ ᱟᱨ ᱴᱮᱠᱱᱚᱞᱚᱜᱤ ᱢᱚᱱᱛᱨᱤ ᱞᱮᱠᱟᱛᱮ ᱦᱚᱸᱭ ᱠᱟᱹᱢᱮ ᱞᱮᱫᱟ ᱾ ᱟᱨ ᱒᱐᱑᱔ ᱠᱷᱚᱱ ᱟᱥᱟᱢ ᱜᱚᱱᱚ ᱯᱚᱨᱤᱥᱚᱫᱽ ᱨᱮᱱ ᱠᱟᱹᱢᱤᱭᱟᱹ ᱯᱟᱨᱥᱮᱛ ᱞᱮᱠᱟᱛᱮ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾

ᱚᱞ ᱯᱟᱲᱦᱟᱣ
ᱜᱩᱣᱟᱦᱟᱴᱤ ᱭᱩᱱᱤᱵᱷᱟᱨᱥᱤᱴᱤ ᱠᱷᱚᱱ ᱑᱙᱙᱐ ᱥᱮᱨᱢᱟ ᱨᱮ ᱮᱢ.ᱮ ᱟᱠᱟᱫᱟᱭ ᱾

ᱱᱤᱡᱽ ᱡᱤᱭᱚᱱ
ᱠᱮᱥᱚᱵᱽ ᱢᱚᱦᱚᱱᱛᱚ ᱫᱚ ᱯᱚᱛᱚᱵ ᱛᱩᱢᱟᱹᱞ, ᱯᱟᱴᱷᱩᱣᱟᱹ ᱵᱷᱟᱹᱞᱟᱹᱭ ᱠᱟᱹᱢᱤ ᱟᱨ ᱥᱟᱶᱛᱟ ᱞᱟᱹᱜᱤᱫ ᱠᱟᱹᱢᱤ ᱫᱚ ᱟᱹᱰᱤ  ᱨᱟᱹᱥᱠᱟᱹᱭ ᱵᱩᱡᱷᱟᱹᱣᱟ ᱾ 

ᱩᱱᱤ ᱫᱚ ᱪᱚᱭᱚᱱᱤᱠᱟ ᱢᱚᱦᱚᱱᱛᱚ ᱥᱟᱶᱮ ᱵᱟᱯᱞᱟ ᱟᱠᱟᱱᱟ ᱟᱨ ᱩᱱᱤᱨᱮᱱ ᱒ ᱦᱚᱯᱚᱱ ᱮᱨᱟ ᱢᱮᱱᱟᱜ ᱠᱤᱱᱟ ᱾

ᱥᱟᱶᱛᱟ ᱟᱨ ᱞᱟᱠᱪᱟᱨ ᱠᱟᱹᱢᱤᱦᱚᱨᱟ
ᱟᱥᱟᱢ ᱯᱟᱹᱴᱷᱩᱭᱟᱹ ᱜᱟᱶᱛᱟ (ᱟᱥᱩ) ᱱᱚᱜᱟᱶ ᱦᱚᱱᱚᱛ ᱠᱩᱢᱩᱴ ᱨᱮᱱ ᱡᱚᱜᱚ ᱥᱩᱛᱨᱮᱫ ᱞᱮᱠᱟᱛᱮᱭ ᱛᱟᱦᱮᱸ ᱠᱟᱱᱟ ᱾

ᱟᱥᱟᱢ ᱟᱱᱫᱚᱞᱚᱱ ᱚᱠᱛᱮ ᱨᱮ ᱠᱚᱞᱤᱭᱟᱵᱚᱨ ᱛᱟᱞᱢᱟ ᱜᱚᱱᱚ ᱥᱚᱝᱜᱨᱟᱢ ᱯᱚᱨᱤᱥᱚᱫᱽ ᱨᱮᱱ ᱥᱩᱛᱨᱮᱫ ᱞᱮᱠᱟᱛᱮ ᱠᱟᱹᱢᱤ ᱞᱮᱫᱟᱭ ᱾

ᱟᱥᱟᱢ ᱯᱟᱹᱴᱷᱩᱭᱟᱹ ᱜᱟᱶᱛᱟ (ᱟᱥᱩ) ᱛᱟᱞᱢᱟ ᱠᱩᱢᱩᱴ ᱨᱮᱱ ᱥᱚᱥᱚᱞᱦᱟᱭᱤᱡ ᱞᱮᱠᱟᱛᱮ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾

ᱟᱥᱟᱢ ᱯᱟᱹᱴᱷᱩᱭᱟᱹ ᱜᱟᱶᱛᱟ (ᱟᱥᱩ) ᱨᱮᱱ ᱠᱟᱞᱪᱟᱨᱮᱞ ᱮᱱ ᱯᱟᱵᱞᱤᱥᱤᱴᱤ ᱥᱮᱠᱨᱮᱴᱟᱨᱤ ᱛᱟᱦᱮᱸ ᱠᱟᱱᱟᱭ ᱾

ᱟᱥᱟᱢ ᱭᱩᱵᱟ ᱯᱚᱨᱤᱥᱚᱫᱽ ᱨᱮᱱ ᱯᱟᱨᱥᱮᱛ ᱾

ᱠᱚᱞᱤᱭᱟᱵᱚᱨ ᱨᱮ ᱦᱩᱭᱞᱮᱱ ᱗᱓ ᱫᱷᱟᱣᱟᱜ ᱟᱥᱟᱢ ᱥᱟᱦᱤᱛᱛᱚ ᱥᱚᱵᱷᱟ ᱨᱮᱭᱟᱜ ᱟᱛᱟᱝ ᱫᱟᱨᱟᱢ ᱵᱟᱹᱭᱥᱤ ᱨᱮᱱ ᱯᱟᱨᱥᱮᱛ ᱞᱮᱠᱟᱛᱮ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾

ᱠᱷᱮᱞᱚᱸᱰ
ᱟᱥᱟᱢ ᱦᱚᱠᱤ ᱮᱥᱚᱥᱤᱭᱮᱥᱚᱱ ᱨᱮᱱ ᱯᱟᱨᱥᱮᱛ ᱟᱨ ᱛᱟᱭᱚᱢ ᱛᱮᱫᱚ ᱢᱩᱲᱩᱫ ᱥᱚᱥᱚᱞᱦᱟᱭᱤᱡ ᱞᱮᱠᱟᱛᱮ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾

ᱤᱱᱰᱤᱭᱟᱱ ᱦᱚᱠᱤ ᱯᱷᱮᱰᱮᱨᱮᱥᱚᱱ ᱨᱮᱱ ᱥᱩᱛᱨᱮᱫ ᱞᱮᱠᱟᱛᱮ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾

ᱠᱚᱞᱤᱭᱟᱵᱚᱨ ᱰᱤᱥᱴᱨᱤᱠ ᱮᱥᱯᱚᱨᱥ ᱮᱥᱚᱥᱤᱭᱮᱥᱚᱱ ᱨᱮᱱ ᱯᱟᱨᱥᱮᱛ ᱞᱮᱠᱟᱛᱮ ᱠᱟᱹᱢᱤ ᱞᱮᱫᱟᱭ ᱾

ᱢᱟᱱᱚᱵᱽ ᱚᱫᱷᱤᱠᱟᱨᱤ ᱯᱚᱨᱤᱥᱚᱫᱽ ᱟᱥᱟᱢ ᱨᱮᱱ ᱠᱚ ᱚᱨᱰᱤᱱᱮᱴᱚᱨ ᱞᱮᱠᱟᱛᱮ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾

ᱥᱮᱪᱮᱫ
ᱠᱚᱞᱤᱭᱟᱵᱚᱨ ᱠᱚᱞᱮᱡᱽ ᱨᱮ ᱨᱟᱡᱽᱟᱹᱨᱤ ᱥᱟᱬᱮᱥ ᱨᱮᱱ ᱞᱮᱠᱪᱟᱨᱟᱨ ᱛᱟᱦᱮᱸ ᱠᱟᱱᱟᱭ ᱾

ᱠᱚᱞᱤᱭᱟᱵᱚᱨ ᱵᱤ.ᱮᱰ ᱠᱚᱞᱮᱡᱽ ᱟᱨ ᱠᱚᱞᱤᱭᱟᱵᱚᱨ ᱡᱩᱱᱤᱭᱚᱨ ᱠᱚᱞᱮᱡᱽ ᱨᱮᱱ ᱮᱛᱚᱦᱚᱵ ᱥᱩᱛᱨᱮᱫ-ᱮ ᱛᱟᱦᱮᱸ ᱠᱟᱱᱟ ᱾

References

External links
Official biographical sketch in Parliament of India website

Category:India MPs 1996–1997
Category:1959 births
Category:Living people
Category:Lok Sabha members from Assam
Category:Assam MLAs 2006–2011
Category:Asom Gana Parishad politicians
Category:State cabinet ministers of Assam
Category:Assam MLAs 2016–2021
Category:Assam MLAs 2021–2026
Category:Assam MLAs 2011–2016